वाणिज्य कर विभाग ने की कार्रवाई, स्टॉक में अंतर पर व्यापारी को नोटिस
कस्बेके झंडा गली में गुरुवार दोपहर को वाणिज्य कर विभाग ने एक फर्म पर सर्वे की कार्रवाई की, जिसमें स्टॉक में अंतर पाए जाने पर व्यापारी को नोटिस दिया गया। कार्रवाई के बाद कस्बे के बाजार में हड़कंप मच गया तथा कई व्यापारी अपनी दुकानें बंद कर चले गए। जानकारी के अनुसार डिप्टी कमिश्नर राजकुमार चौधरी के निर्देशन में वाणिज्य कर अधिकारी सिरोही कानाराम, अतिरिक्त वाणिज्य कर अधिकारी सुरेंद्रसिंह शेखावत, कनिष्ठ वाणिज्य कर अधिकारी प्रीति गुप्ता हरचंद लौहार दोपहर तीन बजे कस्बे के झंडा गली स्थित एक फर्म पर पहुंचे तथा उन्होंने दुकान में स्थित माल का स्टॉक उसके दस्तावेजों की जांच की, जिसमें भारी मात्रा में अंतर पाया गया। इस पर फर्म के मालिक को नोटिस दिया गया। पूर्ण आंकलन के बाद पेनल्टी की राशि वसूल की जाएगी। इस दौरान काफी संख्या में ग्रामीण एकत्रित हो गए। वाणिज्य कर विभाग की इस कार्रवाई के बाद कस्बे में हड़कंप मच गया तथा व्यापारी अपनी दुकानें बंद कर चले गए।
सरूपगंज. एक फर्म पर सर्वे की कार्रवाई करते वाणिज्य कर विभाग के अधिकारी।
hin_Deva hin_Deva hin_Deva